15. vyzýva Radu a Komisiu, aby Nepálu poskytli ďalšiu technickú, logistickú a finančnú pomoc vrátane
praktického naplánovania misie monitorujúcej dodržiavanie prímeria v spolupráci s inými darcami, ak o to
Nepál požiada;
16. vyzýva Radu, aby zvážila menovanie osobitného splnomocnenca pre Nepál; ktorého úlohou by bolo
podporovať väčšiu politickú angažovanosť EÚ v Nepále a zlepšiť jej politické analýzy a úroveň porozumenia
počas citlivého obdobia zmien;
17. opätovne žiada, aby kontaktná skupina kľúčových partnerov zorganizovala pokračovanie medziná-
rodnej konferencie v Londýne z roku 2002, ktorá by mala stanoviť zásady a hodnoty potrebné na podporu
mierového procesu v Nepále; víta plán nepálskych občianskych aktivistov, aby sa tento proces začal zorgani-zovaním ich vlastnej konferencie v Káthmandu v budúcom roku;
18. vyzýva nepálsku vládu, aby chránila tibetských utečencov smerujúcich do Indie a bezodkladne zrušila
pozastavenie vydávania povolení na vycestovanie;
19. poveruje svojho predsedu, aby toto uznesenie postúpil Rade, Komisii, vládam členských štátov,
dočasnej vládu Nepálu, kráľovi Gyanendrovi, vládam Indie a iných členských štátov Juhoázijského združenia
pre regionálnu spoluprácu, generálnemu tajomníkovi OSN a vysokému komisárovi OSN pre ľudské práva.
P6_TA(2006)0227
Srí Lanka
Uznesenie Európskeho parlamentu o situácii na Srí Lanke
Európsky parlament,
—so zrete ľom na ozbrojený konflikt, ktorý rozdeľuje Srí Lanku od roku 1983 a vyžiadal si už viac ako
60 000 životov a spôsobil vysídlenie viac ako 800 000 ľudí,
—so zreteľom na svoje predchádzajúce uznesenia z 18. mája 2000 (1), 14. marca 2002 (2) a 20. novembra
2003 (3) o Srí Lanke a z 13. januára 2005 (4) o pomoci EÚ po katastrofe spôsobenej cunam,
—so zrete ľom na deklaráciu z Osla z decembra 2002, v ktorej sa vláda Srí Lanky a Tigre oslobodenia
tamilského Ílamu (LTTE) dohodli, že sa pokúsia nájsť federatívne riešenie v rámci zjednotenej Srí Lanky,
—so zreteľom na Tokijskú deklaráciu o obnove a rozvoji Srí Lanky z 10. júna 2003, ktorá podmieňuje
podporu poskytovateľov pomoci pokrokom v mierovom procese, pričom trvá na dodržiavaní dohody
o prímerí medzi vládou Srí Lanky a LTTE, ktorá nadobudla účinnosť 23. februára 2002, účasťou moslim-
skej menšiny na rozhovoroch, podporou a ochranou ľudských práv, rodovej rovnosti a pokrokom
smerom ku definitívnemu urovnaniu konfliktu,7.12.2006 C 297 E/384 Úradný vestník Európskej únie
Vštvrtok 18. mája 2006SK
(1) Ú. v. ES C 59, 23.2.2001, s. 278.
(2) Ú. v. EÚ C 47 E, 27.2.2003, s. 613.
(3) Ú. v. EÚ C 87 E, 7.4.2004, s. 527.
(4) Ú. v. EÚ C 247 E, 6.10.2005, s. 147.
—so zreteľom na podporu, ktorú poskytla EÚ a širšie medzinárodné spoločenstvo po ničivých cunami
z 26. decembra 2004,
—so zreteľom na článok 115 ods. 5 rokovacieho poriadku,
A. keďže počas konfliktu na Srí Lanke zomrelo viac ako 60 000 ľudí, viac ako 800 000 ľudí bolo vysídle-
ných a zabrzdil sa hospodársky rast a rozvoj ostrova, čo spôsobilo, že veľa sa obyvate ľov celej krajiny
ocitlo vo veľmi nepriaznivej situácii, ktorí po tom, ako boli ich životy poznačené cunami, čelia teraz
novej vlne násilia,
B. keďže došlo k nespočetným útokom na polostrove Jaffna, v Trincomalee a Batticaloe a oficiálne boli
zaznamenané tisícky prípadov porušenia prímeria, pričom väčšinu z nich spáchali LTTE,
C. keďže napätie bolo úmyselne obnovené pokusom o vraždu generálporučíka Saratha Fonseku, veliteľa
srílanskej armády, z 25. apríla 2006, vraždami ministra zahraničných vecí Srí Lanky, Lakshmana Kadirga-mara, v auguste 2005 a poslanca Josepha Parajasinghu v decembri 2005 a útokom na okresnú kance-
láriu Monitorovacej misie na Srí Lanke (MMSL) v Batticaloe z 13. januára 2006 pri úmyselnom pokuse
oslabiť dohodu o prímerí,
D. keďže 11. mája 2006 zaútočili LTTE na loď so 710 neozbrojenými príslušníkmi bezpečnostných síl,
ktorí sa plavili späť z dovolenky, spolu s členmi MMSL a pod vlajkou MMSL a ktorá bola sprevádzaná
ozbrojenými člnmi námorníctva, pričom jeden z člnov bol potopený a 18 členov posádky bolo zabitých,
E. keďže tento rok pri útokoch a násilnostiach na Srí Lanke zomrelo už viac ako 300 ľudí,
F. keďže podľa informácií medzinárodných pozorovateľov je najnovšia vlna násilia najvážnejšou hrozbou
pre prímerie z roku 2002, ktoré dohodli nórski sprostredkovatelia, a ktoré v minulosti už oslabili
početné prípady podozrenia z porušenia prímeria vrátane ozbrojených prepadnutí, únosov, zastrašovania,vraždenia, mučenia a náboru detí ako vojakov,
G. keďže po prvom kole rozhovorov v Ženeve vo februári 2006 boli rokovania o mieri na neurčitý čas
prerušené po tom, ako LTTE opätovne odvolali svoju účasť na druhom kole v apríli 2006, čo ohrozilo
šance na politický pokrok,
H. keďže v rámci obnovenia mierového procesu by sa malo usilovať oširokú účasť spoločenstiev
a politických zoskupení na Srí Lanke vrátane zástupcov moslimov zo severu krajiny,
I. keďže organizácie zaoberajúce sa ľudskými právami nedokázali efektívne vyšetriť prípady porušovania
ľudských práv a MMSL nemá mandát na nezávislé vyšetrovanie takýchto prípadov porušovania ľudských
práv,
1. rozhodne privítal návrat k rokovaciemu stolu, ku ktorému pristúpila vláda Srí Lanky a LTTE vo februári
2006; a odsudzuje preto skutočnosť, že LTTE jednostranne odmietli účasť na druhom kole rozhovorov
vŽeneve, ktoré sa malo uskutočniť v apríli 2006;
2. naliehavo vyzýva LTTE na okamžité obnovenie mierových rokovaní s vládou Srí Lanky a na to, aby boli
pripravení odovzdať zbrane a pripravili pôdu pre konečné politické urovnanie konfliktu;
3. dôrazne odsudzuje obnovenú vlnu útokov LTTE, veľký počet prípadov porušovania ľudských práv
páchaných oboma stranami a neustále porušovanie dohody o prímerí;
4. vyjadruje ľútosť nad hrubým porušovaním dohody o prímerí zo strany LTTE v podobe útokov na mori,
a najmä nad útokom na námorné sily Srí Lanky z 11. mája 2006, ktorý spôsobil početné obete a vážne
ohrozil pozorovateľ ov MMSL;
5. vyzýva zmluvné strany dohody o prímerí, aby zaručili bezpečnosť MMSL, ktorú ako neozbrojenú orga-
nizáciu požiadali vláda Srí Lanky aj LTTE o monitorovanie dohody o prímerí, aby misia mohla splniť svoju
úlohu; a taktiež chváli krajiny, ktoré k tomuto prispeli, Dánsko, Fínsko, Island, Nórsko a Švédsko za ich
neoceniteľnú prácu;7.12.2006 C 297 E/385 Úradný vestník Európskej únie
Vštvrtok 18. mája 2006SK
6. vyzýva LTTE aj vládu Srí Lanky, aby sa zdržali akýchkoľvek ďalších krokov, ktoré by mohli ohroziť
mierový proces a najmä útokov na civilné obyvateľstvo;
7. odsudzuje strašné zneužívanie detí v podobe náboru detí ako vojakov, ktoré je vojnovým zločinom,
a vyzýva všetky povstalecké skupiny a najmä LTTE, aby takéto činnosti zastavili, aby prepustili tie deti,
ktorých sa to týka a vyhlásili princíp, že v budúcnosti deti najímať nebudú; žiada vládu Srí Lanky, aby prijala
právne opatrenia na zabránenie a potrestanie takejto činnosti;
8. uznáva, že LTTE nezastupujú všetkých tamilských obyvateľov Srí Lanky a vyzýva LTTE, aby umožnili
politickú pluralitu a alternatívne demokratické hlasy na severe a východe Srí Lanky, ktoré by zabezpečili
záujmy všetkých obyvateľov a spoločenstiev;
9. dôrazne odsudzuje osobitné obmedzovanie tlače v tamilskom jazyku a tamilských organizácií, a vyzýva
na podrobné vyšetrenie vrážd Mayilvaganama Nimalarajana and Dharmeratnama Sivarama, ako aj a dvochzamestnancov denníka „Uthayan“;
10. uznáva, že nedávne zvolenie Srí Lanky za člena Rady OSN pre ľudské práva zaväzuje vládu, aby doká-
zala svoj záväzok dodržiavať najprísnejšie normy v oblasti podpory a ochrany ľudských práv;
11. víta preto oznámenie nových členov Komisie pre ľudské práva na Srí Lanke a zdôrazňuje potrebu efek-
tívneho a nezávislého vyšetrovania všetkých prípadov, v ktorých existuje podozrenie z porušovania ľudských
práv zo strany bezpečnostných síl alebo ozbrojených skupín a postavenia ich páchateľov pred súd v súlade
s medzinárodnými normami o spravodlivom procese; trvá na tom, že všetky strany by mali považovať vše-
obecnú dohodu o ľudských právach za kľúčový prvok budúcich mierových rokovaní;
12. vyzýva obe strany, aby ako okamžité gesto dobrej vôle prestali používať protipechotné nášľapné míny
a pomohli pri ich odstraňovaní, a domnieva sa, že vláda Srí Lanky by mala byť v tomto smere príkladom
a podpísať Ottawský dohovor z roku 1997 o zákaze použitia, skladovania, výroby a transferu protipechot-
ných mín a o ich zničení a LTTE by mali podpísať „Potvrdenie o záväzku“ obsiahnuté v Ženevskej výzve;
13. je znepokojený tým, že sa zatiaľ nerealizovala dohoda o rozdeľovaní medzinárodnej pomoci a zastáva
názor, že pomoc, ktorú Srí Lanke poskytla EÚ a iní medzinárodní poskytovatelia pomoci po katastrofe
spôsobenej cunami, sa musí dostať k obetiam tejto katastrofy bez ohľadu na ich národnosť alebo nábo-
ženské vyznanie; je však znepokojený rozdelením a použitím finančných prostriedkov určených na pomocpo cunami, ktoré nemali očakávaný dopad na každodenný život obetí a na obnovu krajiny; pripomína, že
politická kríza v štruktúre riadenia operácií po cunami už spôsobila, že sa oneskorilo poskytovanie ďalšej
pomoci vo výške 50 miliónov euro, čo zabránilo prácam na obnove severnej a východnej časti Srí Lanky;
14. ľutuje, že nároky na výdavky na obranu počas mnohých rokov spôsobili presmerovanie zdrojov od
nevyhnutných investícií do hospodárskej a sociálnej infraštruktúry na Srí Lanke;
15. vyzýva členské štáty EÚ, aby vykonali všetko, čo je v ich silách, zastaviť všetky nezákonné pokusy
LTTE udržať systém nútených platieb u skupín tamilského spoločenstva žijúceho v EÚ;
16. vyzýva Komisiu a členské štáty, aby si v rámci tohto procesu zobrali príklad z iných krajín a zmrazili
aktíva príslušných bankových účtov LTTE, podiely, spoločnosti alebo podniky v členských štátoch;
17. berie na vedomie, že EÚ vyhlásila, že až do odvolania nebude prijímať delegácie LTTE v žiadnom člen-
skom štáte, a že EÚ aktívne zvažuje formálne zapísanie LTTE do zoznamu teroristických organizácií;
18. vyzýva Radu, Komisiu a členské štáty, aby sa aj naďalej usilovali o spravodlivé a trvalo udržateľ né
riešenie konfliktu na Srí Lanke a opäť vyjadruje podporu všetkým obyvateľom Srí Lanky a ich prezidentovi,
Mahindovi Rajapaksemu, pri spoločnom plnení náročných úloh, ktoré ich očakávajú;
19. poveruje svojho predsedu, aby toto uznesenie postúpil Rade, Komisii, vládam ostatných členských
krajín tzv. skupiny „Sri Lanka Donor Co-Chairs group“ (Nórska, USA a Japonska), generálnemu tajomníkovi
OSN, vládam Švajčiarska, Srí Lanky a ostatných štátov v Juhoázijskom združení pre regionálnu spoluprácu
a LTTE.7.12.2006 C 297 E/386 Úradný vestník Európskej únie
Vštvrtok 18. mája 2006SK